钦定古今图书集成/方舆汇编/边裔典/第013卷 > 魏
## 钦定古今图书集成/方舆汇编/边裔典/第013卷 > 魏

### 魏明帝太和元年高句丽王延优薨是为山上王〈在位三十一年〉太子优位居立

按《魏志》不载按《朝鲜史略》云云。

### 青龙四年秋七月高句丽王宫斩送吴使胡卫等首诣幽州

按：《魏志明帝本纪》云云。

### 景初二年高句丽助军讨辽东

按《魏志明帝本纪》，景初二年春正月，诏太尉司马宣
王帅众讨辽东句丽助军。纪不载。按《高句丽传》，“公
孙度之雄海东也，伯固遣大加优居主簿然人等助
度击富山贼，破之。伯固死，有二子，长子拔奇，小子伊
夷模。拔奇不肖，国人便共立伊夷模为王。自伯固时，
数寇辽东，又受亡胡五百馀家。建安中，公孙康出军
击”之，破其国，焚烧邑落。拔奇怨为兄而不得立，与消
奴加各将下户三万馀口诣康降，还住沸流水。降胡
亦叛伊夷模，伊夷模更作新国，今日所在是也。拔奇
遂往辽东，有子留句丽国，今古雏加《駮位居》是也。其
后复击元菟，元菟与辽东合击，大破之。伊夷模无子，
淫灌奴部，生子名位宫。伊夷模死，立以为王，今《句丽》
王宫是也。其曾祖名宫，生能开目视其国，人恶之。及
长大，果凶虐，数寇钞，国见残破。今王生堕地，亦能开
目视人。《句丽》呼相似为“位”，似其祖，故名之为“位宫。”位
宫有力勇，便鞍马，善猎射。景初二年，太尉司马宣王
率众讨公孙渊，宫遣主簿大加将数千人助军

### 少帝正始三年高句丽寇西安平

按：《魏志少帝本纪》不载五。《高句丽传》云云。

《正始五》年，毋丘俭破《高句丽》。

按《魏志少帝本纪》，不载。按《高句丽传》，其五年为幽
州刺史毋丘俭所破，语在《俭传》。按《毋丘俭传》，“正始
中，俭以高句丽数侵叛，督诸军步骑万人出元菟，从
诸道讨之。句丽王宫将步骑二万人，进军沸流水上，
大战梁口，宫连破走。俭遂束马县车，以登丸都，屠句
丽所都，斩获首虏以千数。句丽沛者名得来，数谏宫，
宫不”从其言。得来叹曰：“立见此地，将生蓬蒿。”遂不食
而死，举国贤之。俭令诸军不坏其墓，不伐其树，得其
妻子，皆放遣之。宫单将妻子逃窜，俭引军还。

《正始》六年，复征《高句丽》。

按《魏志少帝本纪》不载。按《毋丘俭传》：六年，“复征之
宫，奔买沟。俭遣元菟太守王颀追之，过沃沮千馀里，
至肃慎氏南界，刻石纪功。刊丸都之山，铭不耐之城，
诸所诛纳八千馀口，论功受赏侯者百馀人，穿山溉
灌，民赖其利。”

正始七年。春二月。幽州刺史毋丘俭。讨高句丽
按《魏志少帝本纪》云云。〈按七年似与五年重则本纪与传纪年疑有误存参〉
按《朝鲜史略》，魏遣幽州刺史毋丘俭屠《高句丽》丸都
城，王奔南沃沮。魏兵退，王还国，移都平壤。初，王至竹
岭，军士尽散。东部人密友者，募死士与之赴敌力战。
王间行得脱，魏军追不止。东部人纽由诈降，入魏军，
藏刀食器，刺杀魏将，与之俱死。魏军退，王还国。论二
人功为第一。

正始九年。《高句丽》东川王优位居薨。子然弗立
按《魏志》。不载按《朝鲜史略。高句丽》东川王优位居
薨。〈在位二十二年〉太子然弗立。〈魏正始九年〉《东川》之薨，国人怀德，
莫不哀伤，近臣至欲自杀以殉，及葬，至墓自死者甚
多。《高句丽》王杀其夫人贯那，王后《椽氏》恐贯那专宠，
谮于王。贯那惧，反谮后于王。王怒，以革囊盛之，投西
海。